Diari Oficial de la Generalitat Valenciana


Sumari del DOGV 4148, del 14-12-2001 (2001/11720)

Bases de consolidació d'ocupació temporal per a la selecció de dues places d'agent de la policia local.
-------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11575


Data del document
:   23-10-2001

Organisme emissor
:   Ajuntament de Picassent

Tipus de document
:   Convocatòria

Descriptors 

:   * Picassent
    * policia
    * concurs administratiu
    * administració local

Bases de consolidació d'ocupació temporal per a la selecció de dues places d'agent de la policia local. [2001/F11505]
  
Bases de consolidació d'ocupació temporal del personal inclòs en l'àmbit d'aplicació de la Llei 6/1999
  
1. Objecte
  
L'objecte de les presents bases i posterior convocatòria és fer efectiu el procés de consolidació d'ocupació temporal d'acord amb els principis d'igualtat, mèrit, capacitat i publicitat per a la selecció de dues places d'agent de la policia local en la plantilla municipal. Aquest procediment es convocarà per una sola vegada i amb caràcter extraordinari, d'acord amb la modificació de la disposició transitòria quarta de la Llei 6/1999, de 19 d'abril, i el Decret 89/2001.
  
2. Presentació d'instàncies
  
Les instàncies per a participar en el procediment d'ingrés, hauran de presentar-se en el termini de 20 dies naturals a partir de la publicació de l'extracte de la convocatòria en el Boletín Oficial del Estado.
  
En les instàncies s'haurà de manifestar que es compleixen tots els requisits exigits, referits sempre a la data en què finalitze el termini de presentació d'instàncies, i hauran d'adjuntar el resguard acreditatiu de l'ingrés de la quantia de 5.000 pessetes en concepte de drets d'examen i formació d'expedient.
  
3. Admissió d'aspirants
  
Per a ser admès a la pràctica de les proves selectives serà necessari complir els següents requisits:
  
a) Tenir nacionalitat espanyola.
  
b) Tenir complits 18 anys d'edat i no excedir de 30 anys. L'excés del límit màxim podrà compensar-se amb els serveis prestats anteriorment en l'administració local com a funcionari o treballador.
  
El requisit esmentat no serà d'aplicació a aquest procés excepcional.
  
c) Estar en possessió del títol de Batxiller Superior o equivalent o en condicions d'obtenir-lo en la data en què finalitze el termini de presentació d'instàncies o haver superat les proves d'accés a la universitat per a majors de 25 anys.
  
d) No patir malaltia o defecte físic que impedisca l'acompliment de les corresponents funcions, d'acord amb els quadres d'exclusions mèdiques que s'estableix en la normativa vigent i tenir una estatura mínima d'1,65 metres els hòmens i 1,60 les dones.
  
e) No haver sigut separat mitjançant expedient disciplinari del servei de l'estat o de l'administració local o de qualsevol organisme públic, ni trobar-se inhabilitat per a l'exercici de funcions públiques.
  
f) No trobar-se sotmès en causa d'incapacitat específica, conforme a les lleis i reglaments. L'acompliment dels serveis estarà subjecte al règim d'incompatibilitats establit per a tot el personal que presta serveis en l'administració pública.
  
g) Estar en possessió dels permisos que habiliten per a la conducció de vehicles de les classes B i A, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/k.
  
h) Els aspirants hauran de posseir nomenament interí en els cossos de policia local de la Comunitat Valenciana o com auxiliar de policia local amb anterioritat al 17 de maig de 1999.
  
Tots els requisits hauran de complir-se en el moment de finalitzar el termini de presentació de sol·licituds i continuar posseint-los fins al moment de la contractació i gaudir d'aquests durant tot el procés selectiu.
  
4. Tribunal qualificador
  
El tribunal qualificador estarà compost pels següents membres amb veu i vot.
  
President: l'alcalde o regidor que delegue.
  
Secretari: el de la corporació o funcionari que delegue, que actuarà a més com a vocal.
  
Vocals:
  
- Una representació designada per la direcció general de la Generalitat Valenciana competent en matèria de policia local.
  
- El cap del cos de la policia local o, si no n'hi ha, un funcionari de la corporació d'igual o superior categoria pertanyent al cos de la policia local.
  
- Dos representants dels treballadors designats per la Junta de Personal de l'ajuntament competent.
  
La composició del tribunal inclourà la dels respectius suplents, i es podran nomenar assessors del tribunal per a les proves psicològiques, mèdiques i d'aptitud física. El seu nomenament haurà de fer-se públic junt amb el del tribunal.
  
5. Procediment de selecció
  
Concurs oposició.
  
La fase d'oposició i la de concurs es regularan pel que disposen els articles 4 i 5 del Decret 33/1999, de 9 de maig, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de la Funció Pública Valenciana, a més de les disposicions contingudes en el Decret 88/2001, de 29 d'abril, i l'Ordre d'1 de juliol del 2001.
  
5.1. Puntuació
  
A la puntuació obtinguda en la fase d'oposició se li sumarà la resultant de la fase de concurs d'acord amb el barem de mèrits recollit en aquestes bases.
  
En qualsevol cas la màxima puntuació obtinguda en la fase de concurs no podrà ser superior al 40% del màxim que puga obtenir-se.
  
5.2. Començament i desenvolupament del procés
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no presentació d'un aspirant en el moment de ser cridat determina la pèrdua del seu dret a participar en aquesta convocatòria extraordinària; per la qual cosa quedarà exclòs del procediment selectiu.
  
Una vegada convocats i iniciades les proves només serà obligatòria la publicació dels successius anuncis als taulers d'anuncis de l'ajuntament i del lloc de realització dels exercicis amb 24 hores d'antelació.
  
5.3. Fase d'oposició
  
5.3.1. Prova de mesurament d'estatura: 1,65 metres els hòmens i 1,60 metres les dones.
  
5.6.6.1. Reconeixement mèdic: consistirà a superar un reconeixement mèdic d'acord amb el quadre d'exclusions mèdiques previstes en la norma.
  
5.3.2. Prova psicotècnica: consistirà a superar els exercicis o proves psicotècniques aptitudinals i de personalitat, proposades pel tribunal, d'acord amb la normativa vigent.
  
5.3.3. Proves d'aptitud física: consistents en la superació d'aquelles proves de caràcter físic que posen de manifest la capacitat per a l'acompliment del lloc de treball i el contingut i marques mínimes de la qual siguen les següents:
  
Caldrà ajustar-se als següents barems en atenció a l'edat i sexe dels aspirants.
  
Barem d'edats masculí:
  
Quadre d'edats 1 2 3
  
Fins a 30 anys 4,20'' 3,75 m 60''
  
De 31 a 35 anys 4,50'' 3,50 m 1,10''
  
De 36 a 40 anys 5,30'' 3,25 m 1,30''
  
De 41 a 45 anys 1.500 m 3,00 m 1,30''
  
De 46 a 50 anys 1.300 m 2,75 m 1,40''
  
Més de 50 anys 1.200 m 2,40 m 1,50''
  
Barem d'edats femení:
  
Quadre d'edats 1 2 3
  
Fins a 30 anys 4,50'' 3,10 m 1,10''
  
De 31 a 35 anys 5,20'' 2,90 m 1,20''
  
De 36 a 40 anys 6,00'' 2,70 m 1,35''
  
De 41 a 45 anys 1.300 m 2,50 m 1,45''
  
De 46 a 50 anys 1.200 m 2,30 m 1,55''
  
Més de 50 anys 1.000 m 2,10 m 2,10''
  
Proves:
  
1. Carrera de resistència 1.000 metres.
  
2. Salt de longitud amb carrera.
  
3. Natació 50 metres.
  
La qualificació d'aquest exercici serà d'apte o no apte, i caldrà superar com a mínim dues de les tres proves per a ser declarat apte. La valoració de les proves d'aptitud física en la prova de salt es realitzarà mesurant la distància efectiva.
  
5.3.4. Primer exercici, de caràcter obligatori i eliminatori:
  
Consistirà a contestar correctament per escrit un qüestionari d'un mínim de 50 preguntes i un màxim de 75 preguntes, amb quatre respostes alternatives, una d'aquestes certa, en un temps màxim d'1 hora i 30 minuts, sobre els temes assenyalats en els grups I a V, ambdós inclusivament, del temari annex.
  
Per a la correcció d'aquesta prova es tindran en compte en tot cas les respostes errònies.
  
5.3.5. Segon exercici, de caràcter obligatori i eliminatori:
  
Consistirà en la realització d'un exercici escrit, amb una duració màxima d'1 hora, que fixarà el tribunal abans de la realització d'aquest, que versarà sobre el desenvolupament d'un supòsit policial sobre les activitats, funcions i serveis propis de l'ocupació a què s'opte, així com, si és el cas, sobre la redacció de documents policials. Es valorarà la claredat i exposició de totes les actuacions i mesures que hagen d'adoptar-se en relació amb el supòsit plantejat. Es podrà acompanyar o fixar sobre pla que aporte el tribunal l'actuació policial. La qualificació d'aquest exercici serà de 0 a 10 punts, i els aspirants hauran d'obtenir un mínim de 5 punts per a superar-lo.
  
5.3.6. Tercer exercici, de caràcter obligatori i eliminatori:
  
Consistirà a desenvolupar per escrit durant un temps màxim d'1 hora i 30 minuts i mínim d'1 hora, dos temes elegits pels aspirants de quatre extrets per sorteig dels grups I al IV, ambdós inclusivament. Aquests temes seran llegits en sessió pública davant del tribunal, que podrà formular les preguntes i aclariments que sobre aquests jutge oportunes. Es valorarà la claredat d'idees, redacció, estructura del tema i coneixement sobre els temes exposats.
  
La qualificació d'aquest exercici serà de 0 a 10 punts, i els aspirants hauran d'obtenir un mínim de 5 punts per a superar-lo.
  
5.3.7. Quart exercici, de caràcter obligatori i no eliminatori: coneixement del valencià:
  
Consistirà a traduir del valencià al castellà i viceversa un text proposat pel tribunal, en un temps de 15', i es qualificarà de 0 a 4 punts.
  
5.4. Fase de concurs
  
5.4.1. S'atorgaran 5 punts als aspirants que hagen obtingut el nomenament interí en els cossos de policia local de la Comunitat Valenciana amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies locals i de Coordinació de les Policies locals de la Comunitat Valenciana, mitjançant la superació de proves selectives consistents, almenys, en el coneixement del temari exigit en aquell moment per a l'accés a l'escala i categoria de què procedeixen. L'equivalència dels temaris l'establirà en cada supòsit el tribunal de selecció.
  
5.4.2. S'atorgaran 3 punts als aspirants que acrediten posseir una titulació superior a l'exigida per a la participació en les proves selectives de què es tracte.
  
5.4.3. Els serveis efectius prestats en el mateix cos i escala de la policia local pels funcionaris interins nomenats amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies locals i de Coordinació de les Policies locals de la Comunitat Valenciana, es valoraran en la seua totalitat de la següent manera, fins a un màxim de 15 punts:
  
6 anys complets o més: 15 punts.
  
5 anys complets: 14 punts.
  
4 anys complets: 14 punts.
  
3 anys complets: 10 punts.
  
2 anys complets: 8 punts.
  
1 any complet: 6 punts.
  
Per cada mes afegit complet: 0,10 punts.
  
5.4.4. La realització de cursos de formació a l'Institut Valencià de Seguretat Pública es valoraran fins a un màxim de 7 punts, d'acord amb el següent barem:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Annex
  
Grup I
  
Dret constitucional i administratiu
  
Tema 1. La Constitució espanyola de 1978, estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. El referèndum.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II
  
Règim local i policia
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El Ple de l'ajuntament. La Comissió de Govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Política governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comuns. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. La formació de les policies locals de la Comunitat Valenciana. El Registre de Policies locals. Sistema retributiu de les policies locals de la Comunitat Valenciana. Premis i distincions.
  
Grup III
  
Dret penal. Policia administrativa i sociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.
  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, fraus i exaccions il·legals, negociacions i activitats provocades als funcionaris públics.
  
Tema 26. Llei Orgànica Reguladora del Procediment Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.
  
Tema 27. La policia judicial. De la comprovació del delicte i esbrinament del delinqüent. Funcions de la policia local amb policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.
  
Grup IV
  
Policia de trànsit i circulació
  
Tema 31. El trànsit i la seguretat vial: Concepte i objectiu. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre trànsit, circulació de vehicles a motor i seguretat vial: la llei de bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.
  
Tema 33. El Reglament General de Circulació. Estructures. Principals normes de circulació.
  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars; immobilització de vehicles. Retirada de vehicles de la via.
  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup V
  
Tema 41. Història i geografia del municipi de Picassent. Especial referència a les festes locals.
  
Tema 42. Coneixement del terme municipal; nuclis de població, partides agrícoles, vies d'accés, infraestructures urbanes i elements determinants en la configuració del terme.